Die katkisasiekommissie se doel is om die reëlings te tref rondom katkisasieonderrig. Dit behels die praktiese reëlings wat nodig is sodat onderrrig aan die dooplidmate kan plaasvind. In die doopsformulier word daar verwys na “onderrig en laat onderrig”. Die kommissie sien toe dat die gedeelte “laat onderrig” gepas en toereikend gedoen word. Soos nodig, doen die kommissie verslag aan die kerkraad oor die werksaamhede. Dit is die ouderlinge se verantwoordelikheid om toesig te hou oor die onderrig wat aangebied word om te verseker dat die inhoud getrou en korrek is. Elke graadgroep volg ‘n gepaste leerplan wat jaarliks deur die kerkraad goedgekeur word.